CELEX: C2004/217/05
Language: et
Date: 2004-08-28 00:00:00
Title: Euroopa Kohtu (teine koda) 1. juuli 2004. aasta otsus kohtuasjas C-295/02 (Niedersächsiches Oberverwaltungsgericht'i eelotsusetaotlus): Gisela Gerken v. Amt für Agrarstruktur Verden (Ühine põllumajanduspoliitika — Ühenduse teatavate toetuskavade ühtne haldus- ja kontrollisüsteem — Määrused (EMÜ) nr 3887/92 ja (EÜ) nr 2419/2001 — Loomapidamistoetuse taotlus — Eeskirjade eiramine — Abisumma vähendamine — Määruse (EÜ, Euratom) nr 2988/95 artikli 2 lõige 2 — Kergema sätte tagasiulatuv rakendamine)

28.8.2004   
            
            
               ET
            
            
               Euroopa Liidu Teataja
            
            
               C 217/3
            
         
      EUROOPA KOHTU
   
   (teine koda)
   1. juuli 2004. aasta otsus
   kohtuasjas C-295/02 (Niedersächsiches Oberverwaltungsgericht'i eelotsusetaotlus): Gisela Gerken v. Amt für Agrarstruktur Verden (1)
   
   (Ühine põllumajanduspoliitika - Ühenduse teatavate toetuskavade ühtne haldus- ja kontrollisüsteem - Määrused (EMÜ) nr 3887/92 ja (EÜ) nr 2419/2001 - Loomapidamistoetuse taotlus - Eeskirjade eiramine - Abisumma vähendamine - Määruse (EÜ, Euratom) nr 2988/95 artikli 2 lõige 2 - Kergema sätte tagasiulatuv rakendamine)
   (2004/C 217/05)
   Kohtuasja menetluse keel: saksa keel
   Kohtuasjas C-295/02, mille esemeks oli Euroopa Kohtule EÜ asutamislepingu artikli 234 alusel Niedersächsiches Oberverwaltungsgericht'i (Saksamaa) poolt esitatud eelotsusetaotlus nimetatud kohtus pooleliolevas asjas, mille poolteks on Gisela Gerken ja Amt für Agrarstruktur Verden, komisjoni 23. detsembri 1992. aasta määruse (EMÜ) nr 3887/92, milles sätestatakse üksikasjalikud eeskirjad ühenduse teatavate toetuskavade ühtse haldus- ja kontrollisüsteemi kohaldamiseks (EÜT L 391, lk 36), artikli 10 lõike 2 punkti a, komisjoni 11. detsembri 2001. aasta määruse (EÜ) nr 2419/2001, milles sätestatakse nõukogu määrusega (EMÜ) nr 3508/92 kehtestatud teatavate ühenduse toetuskavade ühtse haldus- ja kontrollisüsteemi üksikasjalikud rakenduseeskirjad (EÜT L 327, lk 11), artiklite 44, 53 ja 54 ning nõukogu 18. detsembri 1995. aasta määruse (EÜ, Euratom) nr 2988/95 Euroopa ühenduste finantshuvide kaitse kohta (EÜT L 312, lk 1) artikli 2 lõike 2 tõlgendamiseks on Euroopa Kohus (teine koda) koosseisus: koja esimees C. W. A. Timmermans, kohtunikud J.-P. Puissochet, R. Schintgen, F. Macken (ettekandja) ja N. Colneric, kohtujurist: P. Léger, kohtusekretär: M.-F. Contet teinud 1. juulil 2004 otsuse, mille resolutiivosa on järgmine:
   Nõukogu 18. detsembri 1995. aasta määruse (EÜ, Euratom) nr 2988/95 Euroopa ühenduste finantshuvide kaitse kohta artikli 2 lõiget 2 tuleb tõlgendada nii, et loomapidamistoetuse taotluse korral, mille suhtes kohaldatakse ratione temporis komisjoni 23. detsembri 1992. aasta määrust (EMÜ) nr 3887/92, milles sätestatakse üksikasjalikud eeskirjad ühenduse teatavate toetuskavade ühtse haldus- ja kontrollisüsteemi kohaldamiseks, ja mille puhul on kohaldatud karistust eeskirjade eiramise tõttu nimetatud määruse artikli 10 lõike 2 punkti a alusel, peavad pädevad asutused komisjoni 11. detsembri 2001. aasta määruse (EÜ) nr 2419/2001, millega sätestatakse nõukogu määrusega (EMÜ) nr 3508/92 kehtestatud teatavate ühenduse toetuskavade ühtse haldus- ja kontrollisüsteemi üksikasjalikud rakenduseeskirjad, artikli 44 lõiget 1 kohaldama tagasiulatuvalt põhjendusel, et need määruse nr 2419/2001 sätted on vaadeldava tegevuse suhtes kergemad.
   
      (1)  EÜT C 261, 26.10.2002.